**Nu vreau să mă trezesc din vis**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu vreau să mă trezesc din vis

...

Am avut același vis,

Că zburam din nou cu tine.

Printre stele, spre Tanis!

...

Nu e durere-n lumea ta,

Nici lacrimi, nici suferință,

În mine nu e neputință,

Iar uneori, la malul mării,

Când pășim desculți pe plajă,

O, Asinor, regina mea,

Se văd, în nesfârșirea zării,

Ca o minunată vrajă

Când marea ne-atinge pe picioare,

Sclipind în razele de soare,

Semințe mici de stea!

...

De lumea asta nu mi-e dor,

În lumea ta vreau să rămân,

N-am vrut să mă trezesc din vis,

Să fiu cu tine pe Tanis,

Că-n lumea ta eu sunt mai bun

Și-mi ești regină, Asinor!

...

În fiecare noapte-albastră

Mă visez cu tine-n zbor,

Spre lumea ta, spre lumea noastră,

O, minunată Asinor

Să fim în același vis,

Împreună, pe Tanis!

...

Unde nu este suferință

Și-n mine nu e neputință,

Și văd în dulcea ta privire

Doar iubire, doar iubire!

...

De lumea asta nu mi-e dor,

Nu vreau să mă trezesc din vis,

Să fiu cu tine pe Tanis,

Să-mi fii regină, Asinor!